[ca] Cada vegada més esportistes tant de nivell amateur com d'elit recorren a serveis de biomecànica per a millorar la seva tècnica, augmentant així el seu rendiment esportiu i disminuint el risc de lesions. Una gran part dels estudis realitzats en l'àmbit de la millora del rendiment a partir de canvis en la configuració de la bicicleta s'han realitzat amb homes. Actualment s'ha observat com les recomanacions de configuració de la bicicleta, com el tipus de material (seient, biela, culotte, etc.) no poden extrapolar-se del gènere masculí al femení directament. Per aquest motiu, fa un any es va crear una xarxa d'investigació que centra els seus estudis en el ciclisme femení. Per tal d'adaptar la bicicleta a cada subjecte, home o dona, és important obtenir el perfil motriu de la pedalada de cadascú per poder comparar amb uns valors teòrics òptims. Però un dels problemes que es poden trobar és que no es sap si diferents models o diferents mètodes d'obtenció dels angles de moviment poden obtenir resultats diferents. Mitjançant la cinemàtica inversa es pot realitzar l'estimació dels angles i moments articulars de subjectes per a modelitzar el seu moviment. Aquest projecte té com a objectiu comparar la cinemàtica inversa en una activitat de ciclisme utilitzant dos softwares diferents per a l'estudi biomecànic, OpenSim 4.0 i Visual3D. Aquesta memòria conté en detall el processament i anàlisi de dades adquirides de dones ciclistes d'elit. L'anàlisi i comparació de la cinemàtica inversa de dos subjectes en aquest projecte ha demostrat que, tot i les diferències entre els softwares utilitzats, els resultats dels angles articulars de més importància obtinguts amb OpenSim i Visual3D són molt semblants. Es creu que, amb una mostra més gran de subjectes, es podria desenvolupar una anàlisi que proporcioni uns resultats robustos de tots els angles articulars.

[en] More and more athletes, both amateur and elite, visit the services of biomechanics to improve their technique, thus increasing their sports performance and reducing the risk of injury. Much of the studies done in the field of performance improvement from changes in the configuration of the bicycle have been done with men. It has now been observed that the configuration recommendations of the bicycle, such as the type of material (seat, connecting rod, culotte, etc.) cannot be extrapolated from the male to the female gender directly. For this reason, a research network was created a year ago that focuses its studies on women's cycling. In order to adapt the bike to each subject, male or female, it is important to obtain the motor profile of each person's cycling in order to be able to compare it with optimal theoretical values. But one of the problems is that it's unknown if different models or different methods of obtaining angles of motion can get different results. Inverse kinematics can be used to estimate the angles and joint moments of subjects to model their movement. This project aims to compare inverse kinematics in a cycling activity using two different software for the biomechanical study, OpenSim 4.0 and Visual3D. This report details the processing and analysis of data acquired from elite women cyclists. The analysis and comparison of the inverse kinematics of 2 subjects in this project has shown that, despite the differences between the softwares used, the results of the most important joint angles obtained with OpenSim and Visual3D are very similar. It is believed that, with a larger sample of subjects, an analysis could be developed that provides robust results from all joint angles.